ΡΥΘΜΙΣΗ ΔΙΑΚΕΝΟΥ ΤΩΝ ΒΑΛΒΙΔΩΝ

Το σύστημα που μεταφέρει την κίνηση από τον εκκεντροφόρο στη βαλβίδα μπορεί να αποτελείται από πολλά εξαρτήματα με αρκετό μήκος. Αν το μήκος των εξαρτημάτων σε κρύα κατάσταση ήταν όσο χρειάζεται για να εφάπτεται το ένα πάνω στο άλλο , τότε κατά τη λειτουργεία του κινητήρα λόγω **διαστολής** το μήκος θα αυξάνονταν.

Γι’ αυτό το λόγο σε κάθε βαλβίδα αφήνεται ορισμένο διάκενο ώστε να καλύψει τις διαστολές. Το **διάκενο** αυτό **προδιαγράφεται** από τον **κατασκευαστή**, ανάμεσα στην ουρά της βαλβίδας και του άκρου του πλήκτρου. Το διάκενο δεν πρέπει να είναι ούτε πολύ μεγάλο ,ούτε πολύ μικρό γιατί παρουσιάζονται δυσλειτουργίες στη μηχανή.

1. Καθορίζουμε αν ο κινητήρας πρέπει να είναι ζεστός ή κρύος από τον κατασκευαστή.
2. Αφαίρεση του καλύμματος του πληκτροφορέα.
3. Εξέταση του κινητήρα ,επιθεώρηση ελατηρίων και βαλβίδων.
4. Περιστροφή του στροφαλοφόρου ώστε οι βαλβίδες του τέταρτου κυλίνδρου να είναι στο παλάντζο. Ο πρώτος κύλινδρος είναι σε συμπίεση με κλειστές βαλβίδες.

Επιλογή κατάλληλης λεπίδας φίλλερ μεταξύ ουράς βαλβίδας και άκρου πλήκτρου και έλεγχος του διάκενου.

**ΠΑΡΑΤΗΡΗΣΕΙΣ**

1. **Το διάκενο της βαλβίδας εισαγωγής είναι μικρότερο από το διάκενο της βαλβίδας εξαγωγής**.
2. **Μπορούμε να ελέγξουμε τις βαλβίδες μετά από ορισμένα χιλιόμετρα**.